Gesteelde karre by polisieman se huis gevind | Maroela Media
Een van die voertuie wat by die huis gevind is. Foto: SAPD
Drie gesteelde motors is Dinsdagoggend by die huis van 'n polisiebeampte in Eldoradopark, Gauteng opgespoor.
Lt.kol. Katlego Mogale, polisiewoordvoerder, het gesê die voertuie, 'n Volkswagen Golf 6 en twee Volkswagen Polo's, is omstreeks 09:00 daar gevind. "Die beampte was nie by die huis toe lede van die provinsie se blitspatrollie toegeslaan het nie," het Mogale gesê. "Hy sal van die besit van vermeende gesteelde eiendom aangekla word sodra hy in hegtenis geneem word."
Die blitspatrollie het in samewerking met die Tracker-opsporingsdiens 'n motor se sein tot by die beampte se huis in Alleystraat gevolg.
Mogale het gesê die Golf 6 is vir sy onderdele uitmekaar gehaal. Die motor is verlede maand in Dawnpark aan die Oos-Rand as gekaap aangemeld. Daar is ook aan die twee Polo's se onderstelnommers gepeuter.
Die polisie ondersoek of die beampte 'n kapwinkel (chop shop) van sy huis af bedryf het.
Lekker man, lekker, so gaan dit voort, die ou wat jou moet beskerm teen betaling steel om sy gierigheid te bevredig. Dit is alles die media se skuld wat sulke mooi karre adverteer en hy kan nie een beskostig om met sy huidige inkomste om een te koop, nou steel hy eerder. Lekker man, lekker.
Skande, nog n klad op ons polisie se naam. Dink daar is baie ongerymdhede waarvan ons nie weet nie. Ag nee, dis teleurstellend.
Anc, slaap rustig voort. Ons gaan die boonste lys haal vir ergst korupte land. Viva Anc…
Ons moet nie judge nie, meskien het hy sy werk huis toe gevat … :-)
Die laaste goeie polisieman wat ek geken het, was Jan Serfontein, 'n sersant van Oudtshoorn. Hy was polisieman en speurder in een. Oudtshoorn. 1974.